Γιάννης Κοκκώδης - Βικιπαίδεια

# Γιάννης Κοκκώδης

### Από τη Βικιπαίδεια, την ελεύθερη εγκυκλοπαίδεια

Ο Γιάννης Κοκκώδης (γεννήθηκε στην Αθήνα στις 8 Ιανουαρίου 1981) είναι έκτος ολυμπιονίκης (2004) της κολύμβησης. Ειδικεύτηκε στο ύπτιο και στις μικτές κούρσες και το καλοκαίρι του 2002 κατέκτησε χάλκινο μετάλλιο στο Βερολίνο, στο Ευρωπαϊκό Πρωτάθλημα, ως μέλος της ομάδας σκυταλοδρομίας 4Χ200 ελεύθερο. Πάνω από 10 φορές πρωταθλητής στο ύπτιο, σε πρωταθλήματα όπεν στην Ελλάδα, είναι κάτοχος των πανελληνίων ρεκόρ σε πισίνα 25 και 50 μέτρων . Πήρε μέρος στις Ολυμπιάδες του 2000 και 2004. Στους Ολυμπιακούς Αγώνες της Αθήνας ήταν ένας από τους 3 Έλληνες που, μετά από 108 χρόνια, προκρίθηκαν σε τελικό κολύμβησης σε Ολυμπιακούς Αγώνες. Στα 200μ. ήταν 12ος στον ημιτελικό και αποκλείστηκε, ενώ στον τελικό των 400μ. μικτής ατομικής ήταν 6ος. Ο Ελληνας πρωταθλητής, προκρίθηκε στον τελικό των 400μ., Μικτής Ατομικής με πανελλήνιο ρεκόρ, στο Ολυμπιακό Κολυμβητήριο του ΟΑΚΑ. Ο κολυμβητής μας αγωνίστηκε στην τρίτη σειρά των 400μ μικτή ατομική και με επίδοση 4:16.56, που αποτελεί πανελλήνιο ρεκόρ κατέκτησε την 3η θέση και στον τελικό ήταν 6ος μετά από πολύ καλή εμφάνιση και επίδοση 4:18.60. Στις 5 Φεβρουαρίου 2006 βελτίωσε το δικό του ρεκόρ στους χειμερινούς Αγώνες στην Αθήνα, με το πανελλήνιο ρεκόρ στα 200μ. μικτή ατομική . Ο αθλητής του Νηρέα Χαλανδρίου σημείωσε χρόνο 2:01.18 στον τελικό του αγωνίσματος, βελτιώνοντας το 2:01.57 που κατείχε ο ίδιος από τις 14 Αυγούστου 2004 και τους Ολυμπιακούς Αγώνες της Αθήνας. Παράλληλα, ο 25χρονος πρωταθλητής μας έπιασε το όριο συμμετοχής για το Ευρωπαϊκό Πρωτάθλημα που θα γίνει το καλοκαίρι του 2006 στη Βουδαπέστη.Eκεί, τον Αύγουστο του 2006 πήρε την 5η θέση στον τελικό στα 200 μ. μεικτής, με 2.02.22.

Ανακτήθηκε από "http://el.wikipedia.org../../../%CE%B3/%CE%B9/%CE%AC/%CE%93%CE%B9%CE%AC%CE%BD%CE%BD%CE%B7%CF%82_%CE%9A%CE%BF%CE%BA%CE%BA%CF%8E%CE%B4%CE%B7%CF%82_d91e.html"

Κατηγορίες: Αθλητές

##### Views

- Άρθρο
- Συζήτηση
- Τελευταία έκδοση

##### Αναζήτηση